一直聽聞華嫂冰室的大名，今日終於抽到時間去潮聖啦！今次主打食華嫂的麵包！ 豬扒菠蘿包 $24菠蘿包夾住豬扒同蕃茄生菜，豬扒較薄身，煎得好香，而且唔un， 夾埋新鮮熱辣的菠蘿包，感覺新穎，味道又甜又鹹   招牌芝士鹹牛肉豬仔包 $19豬仔包夾住鹹牛肉碎同芝士，食唔出芝士味，但鹹牛肉餡有好多，而且醃得好香，連埋豬仔包食配搭一流！招牌菠蘿包 $17名不虛傳，招牌菠蘿包係最好食入面有芝士同煎蛋，加上熱辣辣的菠蘿包，食落好香，好好味！